РЕПУБЛИКА СРБИЈА

НАРОДНА СКУПШТИНА

Одбор за просторно планирање,саобраћај,

инфраструктуру и телекомуникације

13 Број: 06-2/139-16

6. јул 2016. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 6. ЈУЛА 2016. ГОДИНЕ

Седница је почела у 10.00 часова.

Сагласно члану 25. став 2. Пословника Народне скупштине седницом је, до избора председника Одбора, председавао народни посланик Јово Остојић, најстарији присутан члан Одбора.

Седници су присуствовали чланови Одбора: Јовица Јевтић, Стефана Миладиновић, Зоран Милекић, др Владимир Орлић, Соња Павловић, Огњен Пантовић, Снежана Б. Петровић, Далибор Радичевић, Катарина Ракић, Ивана Стојиљковић и Горан Ћирић.

Седници Одбора су присуствовали заменици чланова Одбора: Велимир Станојевић (заменик Драгана Јовановића), др Новица Тончев (заменик Милутина Мркоњића) и Зоран Радојичић (заменик Биљане Рубаковић).

Седници није присуствовао члан Одбора Ненад Констатиновић нити његов заменик.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине, а затим је Одбор прешао на рад према унапред одређеном:

**Д н е в н о м р е д у**

1. Избор председника Одбора;

2. Избор заменика председника Одбора.

Прва тачка дневног реда - **Избор председника Одбора**

Одбор је на предлог народног посланика др Владимирa Орлићa, већином гласова (10 за, два против, два уздржана, један члан Одбора није гласао), изабрао народног посланика Катарину Ракић за председника Одбора за просторно планирање, саобраћај, инфраструктуру и телекомуникације.

У дискусији су учествовали народни посланици: Јово Остојић, др Владимир Орлић, Соња Павловић, Ивана Стојиљковић и Горан Ћирић.

Председник Одбора Катарина Ракић је захвалила на избору.

Друга тачка дневног реда - **Избор заменика председника Одбора**

Одбор је на предлог председника Одбора Катарине Ракић, већином гласова (11 за, један против, један уздржан, један члан Одбора није гласао), изабрао народног посланика Стефану Миладиновић за заменика председника Одбора за просторно планирање, саобраћај, инфраструктуру и телекомуникације.

У дискусији су учествовали народни посланици: др Новица Тончев, Соња Павловић и Јово Остојић.

\*

\* \*

На седници Одбора вођен је тонски запис.

Седница је закључена у 10.45 часова.

СЕКРЕТАР OДБОРА ПРЕДСЕДНИК OДБОРА

Биљана Илић Катарина Ракић